આજના દોડધામભર્યા યુગમાં માનવીએ પોતાની તમામ પ્રકારની સંવેદનાઓ લાગણીઓ ગુમાવી દીધી હોય તેવું જણાઇ રહ્યું છે. ઓડિશાનાં કાલાહાંડી ખાતે અકે પતિએ પોતાની પત્નીની લાશને ખભે ઊંચકી ૧૦ કિ.મી. સુધી ચાલવું પડયું હતું. સરકાર અથવા હોસ્પિટલના તંત્રએ તેને લાશને ગામમાં લઇ જવા શબવાહિની માટે મદદ ન કરી. આ ઘટના બાદ થોડા દિવસ અગાઉ જ રાજકોટ એસટી બસ સ્ટેશન પર એક દંપતી પોતાનાં પુત્રની લાશને ૧૦ કલાક સુધી લઇને બેસી રહ્યું હતું. તમામ મુસાફરો તેઓને જોઇ રહ્યાં હતાં પરંતુ ટિકિટ ભાડાનાં અથવા એમ્બ્યુલન્સનાં પૈસા માટે કોઇ મદદે આવ્યું નહોતું.